和從兄御史延福里居
作者：黃蟾
朝代：唐

paragraphs: 天賜平安水北中，滿庭荆樹醉春風。
縱覺塵世三公貴，何似吾家一脈通。
花底輕風香撲散，門前細柳綠皆同。
囘頭文館長安上，（原注：謂德溫兄。
）外際思予甯有窮。
（見《天壤閣叢書》本《莆陽黃御史集》附刻明崇禎本補附詩卷。
）（按詩題下端原署「從弟蟾」三字。
徐松《唐兩京城坊考》卷四「次南延福坊」有御史黃滔宅，即據《黃御史集》中《延福里居和林寬何紹餘酬寄》詩及黃蟾此詩爲證。
）。